_:n2fdd9856f80747758947b5e66ef7af02xb0
<http://schema.org/articleBody>
"SF's formand Villy Søvndal bruger sin 1. maj-tale til at tordne mod Pia Kjærsgaard og Dansk Folkepartis forsøg på at overtage rollen som arbejdernes og den almindelig lønmodtagers parti.SF er sat i verden for at løse de problemer, almindelige lønmodtagere har, fastslår Villy Søvndal.Han sender samtidig en kraftig bredside til Dansk Folkepartis formand, Pia Kjærsgaard, der i en storstilet annoncekampagne kritiserer fagbevægelsen for passivitet over for social dumping.- Helt ærligt! Pia Kjærsgaard sad i ti år tungt på magten, mens problemerne med underbetalte østarbejdere tårnede sig op. Hun foretog sig intet, siger Villy Søvndal.Ifølge Villy Søvndal har S-R-SF-regeringen allerede gjort meget for de danske arbejdere.Han nævner blandt andet, at regeringen har afsat 65 millioner kroner til at bekæmpe social dumping - altså at udenlandske arbejdere får mindre i løn og arbejder under dårligere vilkår end danske.Søvndal fastslår, at danske arbejderes bedste værn mod løntrykkeri er en stærk fagbevægelse.- Med sine usmagelige angreb på fagbevægelsen viser Pia Kjærsgaard DanskFolkepartis sande ansigt. Det parti gavner ikke danske lønmodtagere. Tværtimod. Lad os kalde det, hvad det er: Politisk plattenslageri, lyder det fra Villy Søvndal.SF-formanden ser det som regeringens helt centrale opgave at få gang i væksten.Han forventer, at den energiaftale, som regeringen har indgået med samtlige partier bortset fra Liberal Alliance, vil skabe tusindvis af nye arbejdspladser til \"smede, teknikere og 3F'ere\".Villy Søvndals 1. maj begynder i Ballerup, hvorefter turen går til er arrangement i Herlev. Hen mod klokken 14.30 går han på talerstolen i Fælledparken."
<https://www.avisen.dk/soevndal-pia-er-en-plattenslager_165072.aspx?utm_source=Facebook&utm_medium=FacebookCommentsPlugin&utm_campaign=TS2020>